Kabaret

En kabaret er et underholdnings establishment, i Danmark gerne et spisested eller en restaurant med underholdning. Tidligere også kaldt en sangkro. I reglen en mere intim underholdning end revy. Den kan være lagt i faste rammer eller være improviseret. I kabareten kan indgå sang, musik og poesi, og den kan behandle aktuelle emner med satire. Underholdningen generelt kendes undertiden også som kabaret.

Konceptet stammer fra Frankrig, hvor den første cabaret var Le Chat Noir fra 1881. Herfra er den spredt omkring særligt den vestlige verden, dog med betydelig variationer.

I første halvdel af 1900-tallet var Europæiske kabaretter kendt for at huse tidssvarende kultur og debat i kræft af satiren, og i mange lande i Europa var det på kabaretter at kunstnere, debatører og samfundsinteresserede mødtes dels for nattelivet, men også dels i fællesskabet og som mødepunkt til debatter og samtaler. Eksempelvis under den første verdenskrig samledes mange på kabaretten Cabaret Voltair  i Zurich, Schweiz, der blev et europæisk samlingssted for dadaister.

I udlandet

Frankrig 
I Frankrig startede kabaret som et finere udskænkningssted, dog stadig i nogen grad folkeligt. I 1500-tallet adskilte sig i fra datidens kro-ligne beværtninger ved at servere både mad og vin, og fik sit moderne koncept med åbningen af Le Chat Noir i 1881, hvor der foruden mad og vin var fast underholdning i form af musik kombineret med satire og humoristiske indslag som magikere. Med udbredelsen af film og biografer i begyndelsen af 1900-tallet udviklede franske kabaretter sig med mere spektakulære indslag, med blandt andet meget mere komplicerede danse indslag. Det var i denne tid at konceptet spredte sig til Amerika, hvorfor særligt amerikansk kabaret adskiller sig fra europæisk generelt, da andre europæiske lande blev inspirerede af kabaret tidligere, med en selvstændig udvikling til følge.

Den kendte og stadig idealiserede kabaret Moulin Rouge åbnede i 1889.

Tyskland (Fra 1901) 

Den særlige tyske Kabarett udviklede sig i 1901 med åbningen af "Überbrettl", hvor den særlige tyske stilart kom til at karakterisere weimar-tiden og blev genskab i tiden efter anden verdenskrig i både Øst- og Vesttyskland. Tysk Kabarett bevarer den intime atmosfære fra almindelig kabaret, men adskiller sig ved næsten alene at tilbyde satire og underholdning. I særdeleshed grov politisk satire samt galgenhumor. Den tyske kabarett som stilart blev censureret under første verdenskrig, men blev fri igen efter krigen, hvor stilarten blomstrede. Under Nazistyskland blev den igen undertrykt og denne gang blev kunstnere direkte efterlyst og forfulgt, hvorfor mange flygtede udenlandsk, blandt andet til Schweiz og de Skandinaviske lande. Efter regimes fald åbnede der nye kabaretter med tysk Kabarett med særligt henblik på at oplyse om rædslerne der blev udført af naziregimet.

I dag findes der stadig mange tyske kabaretter dedikeret til den tyske satiriske udgave, og der har været flere tv programmer direkte inspireret af stilarten.

USA (Fra 1911) 
I Amerika blev kabaretten introduceret af film-pioneren Jesse Louis Lasky i 1911, og bar præg af den nyere bombastiske franske kabaret. Den satiriske del vandt aldrig indpas i Amerika. Den fusionerede derimod hurtigt med jazz kulturen, og udviklede sig til et koncept med musik af store orkestre, solosangere med pianister, stripteases samt drag-shows, hvor kunstnere efterligner et andet køn, hvortil de gerne sang, dansede eller ligne som underholdning.

Referencer 

Underholdende begivenheder